
Rakvere valla üldplaneeringu ja keskkonnamõju 
strateegilise hindamise aruande eelnõu esitamine
kooskõlastamiseks.


Täname Teid Rakvere valla üldplaneeringu ja keskkonnamõju strateegilise hindamise (KSH) aruande eelnõule teistkordsel kooskõlastamisel esitatud seisukohtade ja ettepanekute eest. 

Kooskõlastasite Rakvere valla üldplaneeringu märkustega. Täname, et oli võimalus Teie esindajatega esitatud märkused ja ettepanekud läbi arutada ja leida lahendused Teams keskkonnas 04.09.2026 toimunud arutelul, mille protokolli esitame lisas. Siinkohal märgime, et teeme ettepaneku kaitsevööndi vähendamiseks Uhtna alevikus koosolekul kokkulepitust erinevalt, st mitte Nooruse tänavaga ristumisest vaid Jõeääre tänavaga ristumisest. Ettepaneku aluseks on asjaolu, et Jõeääre tn 8 elamu omaniku poolt on tulnud vastav ettepanek ning selliselt saaks ka tema võrdselt koheldud ja teda ei kitsendaks 30 m laiune kaitsevöönd, mis kataks elamu terviklikult. Ettepaneku skeem:

Üldplaneeringu ja KSH aruande materjalid on kättesaadavad​​[image: ]ÜP_Rakvere vald. Kooskõlastamisel esitatud ettepanekud ja arvamused on koondatud tabelisse, kuhu on lisatud ka Rakvere Vallavalitsuse seisukohad. Seletuskiri_v36 on ka Word formaadis ja selles on kommentaaridega välja toodud osad, mida on muudetud kooskõlastamisel esitatud seisukohtade ja ettepanekute alusel.

Maa-ja Ruumiameti selgituste kohaselt koostatud protokoll ei ole piisav perspektiivse heakskiitmise etapis. Seega palume Teil üldplaneeringule ja KSH aruande eelnõule anda kooskõlastatus 30 päeva jooksul materjalide saamise päevast arvates. Kui kooskõlastaja ei ole 30 päeva jooksul üldplaneeringu ja KSH aruande eelnõu saamisest arvates kooskõlastamisest keeldunud ega ole taotlenud tähtaja pikendamist, loeme üldplaneeringu ja KSH aruande eelnõu kooskõlastaja poolt vaikimisi kooskõlastatuks.
Küsimuste tekkimisel oleme valmis andma täiendavaid selgitusi ja täpsustusi e-post siiri.pyss@rakverevald.ee.

